section_heading: Životopis
paragraph_text: U Sarajevu je dočekao Drugi svjetski rat. Svjesno se izložio opasnosti zbog svoje kolegijalnosti i ljudskosti te sebe, svoju obitelj, obitelj kolege Židova novinara Abrahama Koena i samog Koena preselio u svoje rodno Potomje. Ondje ih je skrivao. To što je učinio nije bilo bezopasno, jer je tako izložio i sebe i svoje i svoje sumještane. Koena je skrivao do talijanskog čišćenja terena 1942. godine. Tad su talijanske postrojbe ubijale, pljačkale, odvodile u logore. Koen je izbjegao Talijanima, ali je dospio u logor na Rabu, no četnici su ga zaklali 1944. godine.